钦定古今图书集成/理学汇编/文学典/第184卷 > 《牡丹赋序》舒元舆
## 钦定古今图书集成/理学汇编/文学典/第184卷 > 《牡丹赋序》舒元舆

“古人言花者，牡丹未尝与焉。盖遁乎深山，自幽而芳，
以为贵重。”所知花则何遇焉。天后之乡西河也，精舍
下有牡丹，其花特异，天后叹上苑之有阙，因命移植
焉。由此京国牡丹，日月浸盛。今则自禁闼洎官署，外
延士庶之家，弥漫如四渎之流，不知其止息之地。每
暮春之月，遨游之士，亦上国繁华之一事也。近代文
士为歌诗以咏其形容，未有能赋之者，余独赋之以
极其美。或曰：“子常以丈夫功业自许，今则肆情于一
花，无乃犹有儿女之心乎？”余应之曰：“吾子独不见张
荆州之为人乎？斯人信丈夫也。然吾观其文集之首，
有《荔枝赋》焉。荔枝信美矣，然亦不出一果尔，与牡丹
何异哉？但问其所赋之旨何如，吾赋”《牡丹》何伤焉。或
者不能对，余遂赋以示之。